Ο ΠΛΑΝΗΤΗΣ ΜΑΣ



**ΜΑΘΗΤΕΣ:**

Ξενάκης Aλέξανδρος

Παπαγεωργίου Θοδωρής

Πούλος Σταύρος

Χατζόβουλος ‘Ιων

**ΠΡΟΛΟΓΟΣ-ΕΙΣΑΓΩΓΗ**

Στην Ερευνητική Εργασία που αφορά τον πλανήτη μας,σχηματίσαμε μια τετραμελή ομάδα που αποτελείται από τους μαθητές:

**Ξενάκη Αλέξανδρο**

**Παπαγεωργίου Θοδωρή**

**Πούλο Σταύρο**

**Χατζόβουλο Ίωνα**

Με σκοπό να διερευνήσουμε τα παρακάτω υποθέματα:

* Η ρύπανση-μόλυνση του περιβάλλοντος
* Η σπατάλη των φυσικών πόρων
* Τα περιβαλλοντικά προβλήματα
* Οι φυσικές καταστροφές του περιβάλλοντος

**ΠΑΡΟΥΣΙΑΣΗ-ΣΤΟΧΟΙ ΕΡΕΥΝΗΤΙΚΗΣ ΕΡΓΑΣΙΑΣ**

Στόχος της εργασίας μας είναι:

Να ενημερώσουμε τους συμμαθητές μας για τις συνέπειες τις ανθρώπινης παρέμβασης στο περιβάλλον.

Να ενεργοποιήσουμε τους ανθρώπους για τη διάσωση του περιβάλλοντος πριν την επιδείνωση της κατάστασης.

**ΠΡΩΤΟ ΜΕΡΟΣ**

1.Η ρύπανση-μόλυνση του περιβάλλοντος

Η μόλυνση του περιβάλλοντος

 Ένα από τα σημαντικότερα προβλήματα που αντιμετωπίζει τόσο η χώρα μας όσο και ο υπόλοιπος πλανήτης δεν είναι άλλο από την μόλυνση του περιβάλλοντος. Η βασικότερη αιτία που οδήγησε στο πρόβλημα της μόλυνσης του περιβάλλοντος ήταν η συνεχής τεχνολογική περίοδος στον βιομηχανικό και όχι μόνο τομέα.

 Η εκτεταμένη χρήση των φυτοφαρμάκων-λιπασμάτων που ο άνθρωπος χρησιμοποίησε για να αυξήσει την παραγωγή των προϊόντων, οι αναθυμιάσεις που προκαλούν τα εργοστάσια, οι βιομηχανίες και τα Μέσα Μεταφοράς (αυτοκίνητα, τρένα, πλοία, αεροπλάνα κτλ), τα απορρίμματα, τα απόβλητα και τα λύματα που δέχεται συνεχώς η θάλασσα, οι χημικές ουσίες, οι πυρηνικές δοκιμές και οι συνεχείς πυρκαγιές που καταστρέφουν το έδαφος και το υπέδαφος είναι κάποιες από τις πολλές αιτίες που απειλούν να καταστρέψουν το φυσικό περιβάλλον και έχουν αρνητικές συνέπειες για τον άνθρωπο και τον πολιτισμό του.

 Πιο συγκεκριμένα όλα τα παραπάνω έχουν ως συνέπειες την αύξηση ασθενειών και θανάτων τόσο σε χιλιάδες ζώα και φυτά όσο και στον άνθρωπο καθώς χειροτερεύουν οι συνθήκες ζωής τους επίσης καταστρέφονται τα δάση αλλοιώνοντας έτσι το φυσικό περιβάλλον και τη ζωντάνια της φύσης. Ακόμη, η θάλασσα μολύνεται από τις πετρελαιοκηλίδες των καραβιών με αποτέλεσμα τον θάνατο πάρα πολλών οργανισμών και ζώων που ζουν σ' αυτήν. Τέλος, οι τόσοι ρύποι προκαλούν περιβαλλοντικά προβλήματα όπως η ένταση του φαινομένου του θερμοκηπίου, η εξασθένηση της στιβάδας του όζοντος, το φωτοχημικό νέφος και η όξινη βροχή. Όλα αυτά με τη σειρά τους οδηγούν σε μια γενικότερη αλλαγή του κλίματος της Γης.

 Όλοι μας μπορούμε να συμβάλουμε στην αντιμετώπιση των παραπάνω προβλημάτων και αυτό γιατί οι άνθρωποι το προκάλεσαν και μόνο αυτοί μπορούν να το λύσουν.

Η ρύπανση του περιβάλλοντος

  Τα τελευταία χρόνια η ρύπανση του περιβάλλοντος εξαιτίας της μεγάλης τεχνολογικής προόδου και της ραγδαίας βιομηχανικής ανάπτυξης έχει πάρει επικίνδυνες και, σε πολλές περιπτώσεις, καταστροφικές διαστάσεις για τη γήινη βιόσφαιρα. Διακρίνεται σε **αστική** και **βιομηχανική**, σε**ρύπανση ατμόσφαιρας, νερού και εδάφους** και τείνει να καταστρέψει την πανίδα και τη χλωρίδα της γης, τις θεμελιώδεις δηλαδή προϋποθέσεις της ζωής στον πλανήτη μας.

           Καθημερινά τεράστιες ποσότητες βιομηχανικών λυμάτων ρυπαίνουν ακτές και θάλασσες, νεκρώνουν το πλαγκτόν, εξαφανίζουν πολλά είδη του φυσικού και του ζωικού βασιλείου και βάζουν σε κίνδυνο την υγεία των ανθρώπων που έρχονται σε επαφή με τη θάλασσα. Χιλιάδες καμινάδες εργοστασίων εκλύουν σε 24-ωρη βάση χιλιάδες τόνους δηλητηριωδών αερίων και σωματιδίων κάνοντας ανυπόφορη τη ζωή εκατομμυρίων κατοίκων αστικών κέντρων, που επιπλέον ασφυκτιούν μέσα στις γιγάντιες και απάνθρωπες πόλεις του αιώνα μας. Από μόνες τους πάντως, η τεχνολογική πρόοδος και η βιομηχανική ανάπτυξη δεν αποτελεί την πηγή του κακού. Αυτό έχει σχέση με τις κερδοσκοπικές διαθέσεις των βιομηχάνων που αρνούνται να υποβληθούν στις δαπάνες της τοποθέτησης φίλτρων και συστημάτων βιολογικού και βιοχημικού καθαρισμού των δηλητηριωδών αερίων και λυμάτων που εκπέμπουν ή αποβάλλουν οι επιχειρήσεις τους.

           Η διάσωση του φυσικού περιβάλλοντος από τη ρύπανση και την καταστροφή, αποτελεί σήμερα οξύτατο οικονομικό και κοινωνικοπολιτικό πρόβλημα και συνεγείρει εκατομμύρια ανθρώπους, οι οποίοι αγωνίζονται για την αποτροπή της κατάστασης του φυσικού περιβάλλοντος και την εξασφάλιση ανθρώπινων συνθηκών ζωής.

           Τα τελευταία χρόνια οι ελληνικές θάλασσες και ακτές μολύνονται επικίνδυνα από τα βιομηχανικά λύματα και απόβλητα των υπονόμων των μεγάλων πόλεων. Όλοι γνωρίζουμε το τεράστιο **σύννεφο αιθαλομίχλης**που καλύπτει την Αθήνα, γνωστό ως νέφος. Πρόκειται για το φαινόμενο φωτοχημικής ρύπανσης το οποίο προέρχεται από τη βιομηχανία, τα καυσαέρια των αυτοκινήτων και των κεντρικών θερμάνσεων. Ως τα μέσα της δεκαετίας του ΄80 λειτουργούσαν στην περιοχή της Αττικής περίπου 3.600 βιομηχανίες. Το νέφος έχει σοβαρές επιπτώσεις στην υγεία των ανθρώπων. Το μονοξείδιο του άνθρακα δεσμεύει την αιμοσφαιρίνη, εμποδίζει την οξυγόνωση των ιστών και δυσκολεύει την αναπνοή. Προκαλεί εύκολη κόπωση, δύσπνοια, πονοκεφάλους και διαταραχές στην όραση.

        Τα κυριότερα προβλήματα ρύπανσης στην Ελλάδα συνοψίζονται στα ακόλουθα: ατμοσφαιρική ρύπανση, ρύπανση υδάτων, στερεά απόβλητα, πυρκαγιές.

2.Η σπατάλη των φυσικών πόρων

**Υπερεκμετάλλευση φυσικών πόρων**

Υπερεκμετάλλευση των φυσικών πόρων του πλανήτη είναι το φαινόμενο κατά το οποίο οι ανανεώσιμοι ή μη φυσικοί πόροι του πλανήτη, εκμεταλλεύονται από τον άνθρωπο σε τέτοιο βαθμό, με αποτέλεσμα ή να έχουν εξαντληθεί ή να εξαντληθούν πολύ σύντομα. Χαρακτηριστικά Η αλόγιστη σπατάλη ενέργειας και πρώτων υλών έχει ήδη αρχίσει να δημιουργεί ελλείψεις και προβλήματα στην διαδικασία παραγωγής βασικών αγαθών για την ζωή του σύγχρονου ανθρώπου. Χαρακτηριστικό είναι ότι σε μονάδες ενέργειας, ο πρωτόγονος άνθρωπος κατανάλωνε 2000 kcal την ημέρα ενώ ο σύγχρονος άνθρωπος καταναλώνει 230.000 kcal την ημέρα.

**Μη ανανεώσιμοι φυσικοί πόροι**

Το πετρέλαιο αν και ανανεώνεται με την πάροδο του χρόνου, μπορεί να θεωρηθεί μη ανανεώσιμος φυσικός πόρος αφού η διαδικασία σχηματισμού του απαιτεί πολλές χιλιετίες. Η αλόγιστη σπατάλη του πετρελαίου τις προηγούμενες δεκαετίες έχει σχεδόν εξαντλήσει τα τεράστια αποθέματα του πλανήτη με αποτέλεσμα την στροφή σε συνθετικές μορφές καυσίμων αλλά και στο φυσικό αέριο.

**Ανανεώσιμοι φυσικοί πόροι**

Ακόμα και οι φυσικοί πόροι οι οποίοι έχουν την δυνατότητα να ανανεώνονται σε πολύ μικρότερο χρονικό διάστημα, όπως η ξυλεία, εκμεταλλεύονται από τον άνθρωπο σε τέτοιο βαθμό και με τέτοιο τρόπο, με αποτέλεσμα να καταστρέφεται το σύστημα της ανανέωσης τους.

3.Τα περιβαλλοντικά προβλήματα

**Οικολογικά προβλήματα** ή **περιβαλλοντικά προβλήματα** ονομάζονται οι διαταραχές στη [γήινη](http://el.wikipedia.org/wiki/%CE%93%CE%B7) [βιόσφαιρα](http://el.wikipedia.org/wiki/%CE%92%CE%B9%CF%8C%CF%83%CF%86%CE%B1%CE%B9%CF%81%CE%B1) και στο [φυσικό περιβάλλον](http://el.wikipedia.org/wiki/%CE%A6%CF%85%CF%83%CE%B9%CE%BA%CF%8C_%CF%80%CE%B5%CF%81%CE%B9%CE%B2%CE%AC%CE%BB%CE%BB%CE%BF%CE%BD) οι οποίες συνηθίζεται να αποδίδονται στην [ανθρώπινη](http://el.wikipedia.org/wiki/%CE%86%CE%BD%CE%B8%CF%81%CF%89%CF%80%CE%BF%CF%82) δραστηριότητα. Στον βαθμό που τα οικολογικά προβλήματα απειλούν την επιβίωση ενός [πληθυσμού](http://el.wikipedia.org/wiki/%CE%A0%CE%BB%CE%B7%CE%B8%CF%85%CF%83%CE%BC%CF%8C%CF%82), οδηγούν σε μία **οικολογική κρίση**. Ωστόσο οι οικολογικές κρίσεις μπορεί να έχουν και φυσικά αίτια.

Στα περιβαλλοντικά προβλήματα συγκαταλέγονται η [περιβαλλοντική ρύπανση](http://el.wikipedia.org/w/index.php?title=%CE%A0%CE%B5%CF%81%CE%B9%CE%B2%CE%B1%CE%BB%CE%BB%CE%BF%CE%BD%CF%84%CE%B9%CE%BA%CE%AE_%CF%81%CF%8D%CF%80%CE%B1%CE%BD%CF%83%CE%B7&action=edit&redlink=1), η [κλιματική αλλαγή](http://el.wikipedia.org/wiki/%CE%9A%CE%BB%CE%B9%CE%BC%CE%B1%CF%84%CE%B9%CE%BA%CE%AE_%CE%B1%CE%BB%CE%BB%CE%B1%CE%B3%CE%AE), η [τρύπα του όζοντος](http://el.wikipedia.org/wiki/%CE%A4%CF%81%CF%8D%CF%80%CE%B1_%CF%84%CE%BF%CF%85_%CF%8C%CE%B6%CE%BF%CE%BD%CF%84%CE%BF%CF%82), η [αποδάσωση](http://el.wikipedia.org/w/index.php?title=%CE%91%CF%80%CE%BF%CE%B4%CE%AC%CF%83%CF%89%CF%83%CE%B7&action=edit&redlink=1" \o "Αποδάσωση (δεν έχει γραφτεί ακόμα)) (αποψίλωση των δασών), η [ερημοποίηση](http://el.wikipedia.org/w/index.php?title=%CE%95%CF%81%CE%B7%CE%BC%CE%BF%CF%80%CE%BF%CE%AF%CE%B7%CF%83%CE%B7&action=edit&redlink=1), η εξαφάνιση [βιολογικών ειδών](http://el.wikipedia.org/wiki/%CE%95%CE%AF%CE%B4%CE%BF%CF%82_%28%CE%B2%CE%B9%CE%BF%CE%BB%CE%BF%CE%B3%CE%AF%CE%B1%29), η [όξινη βροχή](http://el.wikipedia.org/wiki/%CE%8C%CE%BE%CE%B9%CE%BD%CE%B7_%CE%B2%CF%81%CE%BF%CF%87%CE%AE) κλπ. Τα οικολογικά προβλήματα άρχισαν να εμφανίζονται κυρίως μετά τη [βιομηχανική επανάσταση](http://el.wikipedia.org/wiki/%CE%92%CE%B9%CE%BF%CE%BC%CE%B7%CF%87%CE%B1%CE%BD%CE%B9%CE%BA%CE%AE_%CE%B5%CF%80%CE%B1%CE%BD%CE%AC%CF%83%CF%84%CE%B1%CF%83%CE%B7), ενώ υπάρχουν διαφορετικές αντιλήψεις σχετικά με τα αίτια και τους τρόπους αντιμετώπισής τους. Επιστημονικά διερευνώνται από την [οικολογία](http://el.wikipedia.org/wiki/%CE%9F%CE%B9%CE%BA%CE%BF%CE%BB%CE%BF%CE%B3%CE%AF%CE%B1) και την [περιβαλλοντολογία](http://el.wikipedia.org/wiki/%CE%A0%CE%B5%CF%81%CE%B9%CE%B2%CE%B1%CE%BB%CE%BB%CE%BF%CE%BD%CF%84%CE%BF%CE%BB%CE%BF%CE%B3%CE%AF%CE%B1), αλλά κατά τη δεκαετία του 1960 αναδύθηκε το πολύπλευρο [οικολογικό](http://el.wikipedia.org/wiki/%CE%9F%CE%B9%CE%BA%CE%BF%CE%BB%CE%BF%CE%B3%CE%B9%CE%BA%CF%8C_%CE%BA%CE%AF%CE%BD%CE%B7%CE%BC%CE%B1) [κοινωνικό κίνημα](http://el.wikipedia.org/w/index.php?title=%CE%9D%CE%AD%CE%B1_%CE%BA%CE%BF%CE%B9%CE%BD%CF%89%CE%BD%CE%B9%CE%BA%CE%AC_%CE%BA%CE%B9%CE%BD%CE%AE%CE%BC%CE%B1%CF%84%CE%B1&action=edit&redlink=1) με στόχο την προσπάθεια για την επίλυση των οικολογικών προβλημάτων. Οι [μηχανικοί περιβάλλοντος](http://el.wikipedia.org/wiki/%CE%9C%CE%B7%CF%87%CE%B1%CE%BD%CE%B9%CE%BA%CF%8C%CF%82_%CF%80%CE%B5%CF%81%CE%B9%CE%B2%CE%AC%CE%BB%CE%BB%CE%BF%CE%BD%CF%84%CE%BF%CF%82) προσπαθούν να αναπτύξουν [τεχνολογικές](http://el.wikipedia.org/wiki/%CE%A4%CE%B5%CF%87%CE%BD%CE%BF%CE%BB%CE%BF%CE%B3%CE%AF%CE%B1) λύσεις για τα περιβαλλοντικά προβλήματα (π.χ. [ηλεκτρικά αυτοκίνητα](http://el.wikipedia.org/wiki/%CE%97%CE%BB%CE%B5%CE%BA%CF%84%CF%81%CE%B9%CE%BA%CF%8C_%CE%B1%CF%85%CF%84%CE%BF%CE%BA%CE%AF%CE%BD%CE%B7%CF%84%CE%BF), [καταλύτες αυτοκινήτου](http://el.wikipedia.org/w/index.php?title=%CE%9A%CE%B1%CF%84%CE%B1%CE%BB%CF%8D%CF%84%CE%B7%CF%82_%CE%B1%CF%85%CF%84%CE%BF%CE%BA%CE%B9%CE%BD%CE%AE%CF%84%CE%BF%CF%85&action=edit&redlink=1), [συσκευές καθαρισμού αερίων](http://el.wikipedia.org/w/index.php?title=%CE%A3%CF%85%CF%83%CE%BA%CE%B5%CF%85%CE%AE_%CE%BA%CE%B1%CE%B8%CE%B1%CF%81%CE%B9%CF%83%CE%BC%CE%BF%CF%8D_%CE%B1%CE%B5%CF%81%CE%AF%CF%89%CE%BD&action=edit&redlink=1) κλπ).

Φαινόμενο του θερμοκηπίου

Ορισμένοι ρύποι όπως το διοξείδιο του άνθρακα, ενεργούν όπως τα πλαστικά καλύμματα ενός θερμοκηπίου επιτρέποντας την είσοδο των ηλιακών ακτίνων, αλλά εμποδίζοντας την έξοδο της θερμότητας. Αυτό το θερμικό φράγμα έχει ήδη αλλάξει το κλίμα της Γης.

Τρύπα του όζοντος

Το στρώμα του όζοντος της στρατόσφαιρας που προστατεύει τη Γη από τις υπεριώδεις ακτίνες υφίσταται μια αλλοίωση. Οι χλωροφθοριούχοι άνθρακες (όπως το φρέον) που απελευθερώνονται από τα αεροζόλ, τις κλιματιστικές συσκευές, τα ψυγεία κ.α. ταξιδεύουν στη στρατόσφαιρα και μέσα από πολύπλοκες αντιδράσεις καταστρέφουν το όζον.

Ατμοσφαιρική ρύπανση

Δισεκατομμύρια τόνοι ρύπων εκπέμπονται κάθε χρόνο στην ατμόσφαιρα. Όλοι αυτοί οι ρύποι δεν χάνονται στον ουρανό, αλλά αφού προκαλέσουν ασφυξία στις πόλεις και επιδεινώσουν το φαινόμενο του θερμοκηπίου, ξαναπέφτουν στη Γη με τη μορφή της όξινης βροχής.

Ρύπανση των νερών

Πλέον χαρακτηρίζεται αρκετά κρίσιμη η κατάσταση των θαλασσών. Η γεωργία με τα λιπάσματα, η βιομηχανία με τα απόβλητα και οι κατοικίες με τα λύματα, τα φυτοφάρμακα και τα ζιζανιοκτόνα έχουν μολύνει τα υπόγεια υδροφόρα κοιτάσματα, με αποτέλεσμα να έχει μειωθεί η ποσότητα του πόσιμου νερού και να καθίστανται οι θάλασσες λιγότερο κατάλληλες για την υδρόβια ζωή. Το πρόβλημα επιδεινώνεται από την υπερεντατική αλιεία.

Aπόβλητα

Λέγεται πως ο όγκος των παραγόμενων στις ανθρώπινες κοινωνίες αποβλήτων θα μπορούσε να γεμίσει σήμερα 28 εκατομμύρια βαγόνια· ο αριθμός αυτός ολοένα και αυξάνεται. Τριακόσιες περιοχές στην Ευρώπη και την Αμερική, όπου απορρίπτονται τοξικά και πυρηνικά απόβλητα εμφανίζουν δείκτες υψηλής επικινδυνότητας. Στις περισσότερες χωματερές δεν τηρούνται ούτε οι στοιχειώδεις προδιαγραφές υγειονομικής ταφής. Τα απόβλητα επομένως συνιστούν έναν πολύ σημαντικό παράγοντα της περιβαλλοντικής ρύπανσης.

Καταστροφή των δασών

Κάθε δευτερόλεπτο καταστρέφεται και ένα κομμάτι του «πνεύμονα» της Γης, του παρθένου αμαζονιακού δάσους το οποίο παρέχει στην ατμόσφαιρα μεγάλες ποσότητες οξυγόνου ετησίως. Το πρόβλημα επιδεινώνεται από τις συνεχείς πυρκαγιές σε Ευρώπη και Αμερική.

Μείωση της βιοποικιλότητας

Ως βιοποικιλότητα ορίζεται η ποικιλία των βιολογικών ειδών στα γήινα οικοσυστήματα. Εξαιτίας των ανθρώπινων αναπτυξιακών δραστηριοτήτων, της αποδάσωσης, της ερημοποίησης κλπ, ένα μεγάλο ποσοστό αυτών των ειδών απειλείται με εξαφάνιση. Μερικές εξαφανίσεις (σε αρκετά μικρότερους ρυθμούς) αποτελούν, φυσικό φαινόμενο σύμφωνα με τη θεωρία της εξέλιξης. Το τελευταίο αντισταθμίζεται με την ειδογένεση. Γενικά, το ανθρωπογενές περιβάλλον έχει πολύ μικρότερη βιοποικιλότητα από το φυσικό. Για παράδειγμα, σε ένα χωράφι συνήθως καλλιεργείται ένα μόνο είδος φυτού, ενώ η ανάπτυξη άλλων ειδών θεωρείται ανεπιθύμητη.

4.Οι φυσικές καταστροφές του περιβάλλοντος

Το φυσικό περιβάλλον μέσα στο οποίο ζει ο άνθρωπος είναι πρωταρχικής σημασίας για την υγεία, την ανάπτυξη και την ευημερία του. Δυστυχώς, σήμερα, όλοι παραδέχονται ότι υπάρχει μεγάλο πρόβλημα από την παράλογη καταστροφή του φυσικού περιβάλλοντος από τον ίδιο τον άνθρωπο ο οποίος δεν αντιλαμβάνεται πως έτσι καταστρέφει το "μεγάλο σπίτι" μέσα στο οποίο ζει η ανθρωπότητα αλλά και ο ίδιος. Μπροστά μας, λοιπόν, προβάλλει η ανάγκη για προστασία και διατήρηση του φυσικού περιβάλλοντος για να μπορέσει η ανθρωπότητα να έχει μια καλύτερη ποιότητα ζωής.

`Οταν λέμε φυσικό περιβάλλον εννοούμε το χώρο που μας περιβάλλει και μέσα στον οποίο ζούμε, κινούμαστε, αναπτυσσόμαστε και ψυχαγωγούμαστε. Είναι με λίγα λόγια η φύση γύρω μας, τα δέντρα, το νερό, ο αέρας, το φως κ.λ.π. `Ολα αυτά είναι πολύ σημαντικά για να ζήσει ο άνθρωπος. Χωρίς αυτά δεν μπορεί να υπάρξει ζωή.

`Ομως, παρατηρούμε ότι σήμερα όλα αυτά τα τόσο σημαντικά στοιχεία του φυσικού περιβάλλοντος κινδυνεύουν από τις δραστηριότητες του ίδιου του ανθρώπου:

Τα δάση εξαφανίζονται από πυρκαγιές, από εκκοπή ξυλείας ή από εκχερσώσεις για οικόπεδα, αεροδρόμια κ.λ.π. Ο αέρας μολύνεται από τα καυσαέρια των αυτοκινήτων και των εργοστασίων ή από διαρροή ραδιενέργειας από τα πυρηνικά εργοστάσια. Τα απόβλητα των εργοστασίων και οι αποχετεύσεις των πόλεων μολύνουν το νερό, τις λίμνες και τις θάλασσες. Το έδαφος καταστρέφεται από τη παράλογη χρήση λιπασμάτων και φυτοφαρμάκων. Το ίδιο και τα δέντρα. Τέλος οι θόρυβοι, η "ηχορύπανση", είναι μια ακόμη μάστιγα της σημερινής κοινωνίας. Τα αποτελέσματα είναι καταστροφικά για τον άνθρωπο. Η ποιότητα ζωής υποφέρει. Ακόμη και αυτή η επιβίωση του ανθρώπου γίνεται προβληματική. `Ολοι σήμερα παραδέχονται τα ολέθρια αποτελέσματα από την καταστροφή του φυσικού περιβάλλοντος. Παντού σ' όλο τον κόσμο έχουν ιδρυθεί ομάδες ανθρώπων, ακόμα και πολιτικά κόμματα, που αγωνίζονται για να σταματήσει το κακό. Ακόμα και οι κυβερνήσεις και τα Ηνωμένα `Εθνη εκδίδουν νόμους και οδηγίες για προστασία του περιβάλλοντος.

Είναι όμως καθήκον του κάθε πολίτη, του κάθε μαθητή, να συμβάλλει με το δικό του τρόπο στην διατήρηση του περιβάλλοντος και ν' αποφεύγει καθετί που θα καταστρέψει έστω και ένα δέντρο ή θα ψοφήσει ένα ψάρι ή ένα ζώο. Σήμερα, ενέργειες για προστασία του περιβάλλοντος γίνονταν από κάθε κατεύθυνση. Από το κράτος, τα κόμματα, από τους πολίτες. Ψηφίζονται νόμοι που προστατεύουν το περιβάλλον ή κατασκευάζονται έργα διατήρησης του περιβάλλοντος.

**ΔΕΥΤΕΡΟ ΜΕΡΟΣ**

**ΕΡΩΤΗΜΑΤΟΛΟΓΙΟ**

11.Ποια πιστεύετε ότι είναι η σημαντικότερη αιτία της μόλνσης του περιβάλλοντος;

Α.Η χρύση φυτοφαρμάκων

Β.Τα βιομηχανικά απόβλητα

Γ.Η κακή διαχείριση των απορριμάτων

Δ.Η χρήση ορυκτών καυσίμων

12.Ποια θεωρείτε την πιο σοβαρή καταστροφή;

Α.Σεισμός

Β.Πλυμμήρες

Γ.Δασικές πυρκαγιές

Δ.Έντονα καιρικά φαινόμενα

13.Χρησιμοποιείτε τα μέσα μαζικής μεταφοράς συχνά δίνοντας παράδειγμα οικολογικής συμπεριφοράς;

Α.Πολύ συχνα

Β.Συχνά

Γ.Μερικές φορές

Δ.Σπάνια

14.Κλείνετε τη βρύση όταν πλένετε τα δόντια σας ως παράδειγμα οικολογικής συμπεριφοράς;

Α.Πάντα

Β.Μερικές φορές

Γ.Δεν με βολεύει

Δ.Ποτέ

15.Πιστεύετε ότι φροντίζουμε να παίρνουμε τα κατάλληλα μέτρα για να αντιμετωπίζουμε δυσάρεστα φυσικά φαινόμενα όπως φαινόμενα,φυσικές πλημμύρες κλπ;

Α.Ναι

Β.Σε αρκετά μεγάλο βαθμό

Γ.Ελάχιστα

Δ.Σπάνια





**Τα συμπεράσματα των ερωτηματολογίων**

* **Ερώτηση 11**

Το 43% πιστεύει ότι τα βιομηχανικά απόβλητα είναι η σημαντικότερη αιτία για τη μόλυνση του περιβάλλοντος.

* **Ερώτηση 12**

Το 41% θεωρεί τις δασικές πυρκαγιές την πιο σοβαρή φυσική καταστροφή.

* **Ερώτηση 13**

Το 30% απάντησε ότι χρησιμοποιεί συχνά τα μέσα μαζικής μεταφοράς.

* **Ερώτηση 14**

Το 32% απάντησε ότι μερικές φορές κλείνει τη βρύση όταν πλένει τα δόντια του.

* **Ερώτηση 15**

Το 38% πιστεύει ότι φροντίζουμε ελάχιστα να παίρνουμε τα κατάλληλα μέτρα για να αντιμετωπίσουμε δυσάρεστα φυσικά φαινόμενα.

**ΕΠΙΛΟΓΟΣ**

Με βάση αυτή την ερευνητική εργασία,βγάζουμε κάποια συμπεράσματα.Αρχικά,για τους περισσότερους,τα βιομηχανικά απόβλητα αποτελούν σημαντικότερη αιτία για τη μόλυνση του περιβάλλοντος.Επιπλέον, σοβαρότερη φυσική καταστροφή αποτελούν οι δασικές πυρκαγιές.Ακόμη,τα μέσα μαζικής μεταφοράς συχνά από τους περισσότερους χρησιμοποιούνται ως δείγμα οικολογικής συμπεριφοράς,ενώ παράλληλα οι περισσότεροι κλείνουν μερικές φορές τη βρύση όταν πλένουν τα δόντια τους.Τέλος,οι περισσότεροι θεωρούν πως για την αντιμετώπιση φυσικών καταστροφών δεν παίρνονται τα κατάλληλα μέτρα.

**ΒΙΒΛΙΟΓΡΑΦΙΑ**

**Πηγές:**

* el.wikipedia.org
* gym-falan.lar.sch.gr
* gym-lidor.fok.sch.gr
* 8gym-perist.att.sch.gr

**ΠΕΡΙΕΧΟΜΕΝΑ**

**ΠΡΟΛΟΓΟΣ-ΕΙΣΑΓΩΓΗ**

**ΠΡΩΤΟ ΜΕΡΟΣ**

* Η ρύπανση-μόλυνση του περιβάλλοντος-σελ 3
* Η σπατάλη των φυσικών πόρων-σελ 6
* Τα περιβαλλοντικά προβλήματα-σελ 7
* Οι φυσικές καταστροφές του περιβάλλοντος-σελ 10

 **ΔΕΥΤΕΡΟ ΜΕΡΟΣ**

* Ερωτηματολόγιο-σελ 12
* Επεξεργασία των ερωτηματολογίων-σελ 14
* Τα συμπεράσματα των ερωτηματολογίων-

σελ 15

**ΕΠΙΛΟΓΟΣ-**σελ 16

**ΒΙΒΛΙΟΓΡΑΦΙΑ**-σελ 17